CELEX: 22012D0202
Language: el
Date: 2012-10-26 00:00:00
Title: Απόφαση της Μεικτής Επιτροπής του ΕΟΧ αριθ. 202/2012, της 26ης Οκτωβρίου 2012 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

24.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/54
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 202/2012
   της 26ης Οκτωβρίου 2012
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής καλούμενη «η συμφωνία για τον EOX») και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις ουσίες που καταστρέφουν τη στιβάδα του όζοντος (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κανονισμός (ΕΕ) αριθ. 744/2010 της Επιτροπής, της 18ης Αυγούστου 2010, για την τροποποίηση του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος, όσον αφορά τις κρίσιμες χρήσεις των halons (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Ο κανονισμός (ΕΕ) αριθ. 291/2011 της Επιτροπής, της 24ης Μαρτίου 2011, σχετικά με τις βασικές χρήσεις ελεγχόμενων ουσιών πλην των υδροχλωροφθορανθράκων για εργαστηριακές και αναλυτικές χρήσεις στην Ένωση βάσει του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος (3) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Ο κανονισμός (ΕΚ) αριθ. 1005/2009 καταργεί τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου (4), ο οποίος είναι ενσωματωμένος στη συμφωνία και πρέπει, συνεπώς, να διαγραφεί από αυτή.
            
         
               (5)
            
            
               Με την επιφύλαξη μελλοντικών αποφάσεων της Μεικτής Επιτροπής του ΕΟΧ, σημειώνεται ότι ο κανονισμός (ΕΚ) αριθ. 450/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη θέσπιση του κοινοτικού τελωνειακού κώδικα (εκσυγχρονισμένος τελωνειακός κώδικας) (5) δεν έχει ενσωματωθεί στη συμφωνία για τον ΕΟΧ. Επομένως, δεν θα πρέπει να εφαρμόζονται οι παραπομπές σε αυτόν.
            
         
               (6)
            
            
               Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα ΧΧ της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του σημείου 21αα [κανονισμός (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου] αντικαθίσταται από το ακόλουθο κείμενο:
               «32009 R 1005: Κανονισμός (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις ουσίες που καταστρέφουν τη στιβάδα του όζοντος (ΕΕ L 286 της 31.10.2009, σ. 1), όπως τροποποιήθηκε από:
               
                           —
                        
                        
                           
                              32010 R 0744: Κανονισμός (ΕΕ) αριθ. 744/2010 της Επιτροπής της 18ης Αυγούστου 2010 (ΕΕ L 218 της 19.8.2010, σ. 2).
                        
                     Για τους σκοπούς της παρούσας συμφωνίας, οι διατάξεις του κανονισμού ισχύουν με τις ακόλουθες προσαρμογές:
               
                           α)
                        
                        
                           Δεν εφαρμόζονται οι παραπομπές στον κανονισμό (ΕΚ) αριθ. 450/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη θέσπιση του κοινοτικού τελωνειακού κώδικα (εκσυγχρονισμένος τελωνειακός κώδικας).
                        
                     
                           β)
                        
                        
                           Δεν εφαρμόζονται το άρθρο 8 παράγραφος 4 και παράγραφος 5 στοιχείο β).
                        
                     
                           γ)
                        
                        
                           Όσον αφορά τα κράτη της ΕΖΕΣ, δεν εφαρμόζεται η φράση του άρθρου 10 παράγραφος 2 «τις ποσότητες κάθε ουσίας, την περίοδο ισχύος της εξαίρεσης, καθώς και τους χρήστες που επιτρέπεται να επωφεληθούν των εν λόγω βασικών εργαστηριακών και αναλυτικών χρήσεων».
                        
                     
                           δ)
                        
                        
                           Δεν εφαρμόζεται το άρθρο 10 παράγραφος 6.
                        
                     
                           ε)
                        
                        
                           Στο άρθρο 11 παράγραφος 2, μετά τη φράση «το άρθρο 10 παράγραφοι 3 έως 7» εισάγεται η φράση «, με εξαίρεση το άρθρο 10 παράγραφος 6».
                        
                     
                           στ)
                        
                        
                           Δεν εφαρμόζεται το άρθρο 11 παράγραφος 5.
                        
                     
                           ζ)
                        
                        
                           Δεν εφαρμόζεται το άρθρο 14 παράγραφοι 1, 3 και 4.
                        
                     
                           η)
                        
                        
                           Δεν εφαρμόζεται το κεφάλαιο ΙV.
                        
                     
                           θ)
                        
                        
                           Δεν εφαρμόζονται οι διατάξεις του άρθρου 24 σχετικά με τις εισαγωγές και τις εξαγωγές.
                        
                     
                           ι)
                        
                        
                           Δεν εφαρμόζονται τα άρθρα 27 και 28.
                        
                     Τα κράτη της ΕΖΕΣ θέτουν σε εφαρμογή σε εθνικό επίπεδο τα μέτρα που είναι αναγκαία για τη συμμόρφωσή τους προς τις αντίστοιχες διατάξεις του πρωτοκόλλου του Μόντρεαλ και προς τα αντίστοιχα μέτρα του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου.».
            
         
               2)
            
            
               Μετά το σημείο 21αα [κανονισμός (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου] εισάγεται το ακόλουθο σημείο:
               
                           «21ααα.
                        
                        
                           
                              32011 R 0291: Κανονισμός (ΕΕ) αριθ. 291/2011 της Επιτροπής, της 24ης Μαρτίου 2011, σχετικά με τις βασικές χρήσεις ελεγχόμενων ουσιών πλην των υδροχλωροφθορανθράκων για εργαστηριακές και αναλυτικές χρήσεις στην Ένωση βάσει του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος (ΕΕ L 79 της 25.3.2011, σ. 4).».
                        
                     
         Άρθρο 2
   Τα κείμενα των κανονισμών (ΕΚ) αριθ. 1005/2009, (ΕΕ) αριθ. 744/2010 και (ΕΕ) αριθ. 291/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Νοεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και το συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Οκτωβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
         
      
   
   
      (1)  ΕΕ L 286 της 31.10.2009, σ. 1.
   
      (2)  ΕΕ L 218 της 19.8.2010, σ. 2.
   
      (3)  ΕΕ L 79 της 25.3.2011, σ. 4.
   
      (4)  ΕΕ L 244 της 29.9.2000, σ. 1.
   
      (5)  ΕΕ L 145 της 4.6.2008, σ. 1.
   
      (6)  Δεν έχουν αναφερθεί συνταγματικές απαιτήσεις.